Publication: Magyar Közlöny
Issue: MK-2001-152 (Year: 2001, Number: 152)
Era: 1990-2004
Section: c) Biztonsági berendezés gyártója: az a gazdálkodó szervezet [a Polgári Törvénykönyvről szóló 1959. évi IV. törvény — a továbbiakban: Ptk. — 685. § c) pont], amely a
Paragraph Index: 639

i) A felvonó típusmintája (a továbbiakban: típusfelvonó): a felvonó típusának jellemző darabja, amelyet típusvizsgálatra átadnak vagy a tanúsító szervezetnek bemutatnak. Műszaki dokumentációja és műszaki adatai igazolják azt, hogy a típusfelvonóval azonos felvonók, illetve annak engedélyezett típusvariációi — amelyekhez a típusfelvonóéval azonos biztonsági berendezéseket alkalmaztak — megfelelnek az alapvető biztonsági követelményeknek. Az összes típusvariáció és a típusfelvonó közötti megengedett eltéréseket (maximális és minimális értékekkel) a dokumentációban pontosan meg kell határozni, és meg kell adni az alkalmazott biztonsági berendezések körét. A típusfelvonó adataitól való megengedett eltéréseket számításokkal és konstrukciós tervekkel lehet igazolni.

Source: https://magyarkozlony.hu/hivatalos-lapok/bf38aee143308a4d125447e91f45b60a7bc95734/dokumentumok/3f312ccc1e9978defae6159eb684de784cab0c95/letoltes